text: Sportsfiskerne har fået deres eget paradis
  20 juni 2014 kl. 15.03
  Sportsfiskeriets Hus bliver indviet i Vingsted.
  Alle der er vilde med at fiske, eller som bare godt kan lide at komme ud i den smukke natur, har nu fået et nyt sted at besøge.
  Sportsfiskeriets Hus ligger bogstaveligt talt i Vejle Å, hvor der bl.a. er en undervandskasse, hvor man tørskoet kan komme tre meter ned under overfladen og se fiskene i øjnene.
  Omdrejningspunktet for det nye oplevelsessted er Danmarks Sportsfiskerforbunds ønske om, at fortælle historien om det gode vandmiljø og værdien af sunde og stærke fiskestammer.
  Det 510 kvadratmeter store hus er blevet bygget med støtte fra Lokale og Anlægsfonden samt Nordea fonden.
  Omkring 200.000 gæster besøger Vingstedområdet hvert år og huset er et nyt tilbud i et større projekt, der skal markedsføre område omkring Vingsted og Vejle Ådal
  
  Se klip med Ole Wisler Chefredaktør for Sportsfiskeren
  Varighed 0:23
  